title: Guaso
text: Guaso ye un lugar d'o municipio de l'Aínsa-Sobrarbe, en a provincia de Uesca. A suya población ye de 106 habitants.
  
  Toponimia 
  En l'anyo 1187 ye citato como Baso seguntes Antonio Ubieto Arteta. En as Cortz de Maella de 1404 ye mencionato como Guaso de la Val de Serraulo chunto con unas localidaz preperinencas baixo o epigrafe Fanlo de la Val de Serrabllo:
  
  O toponimo ye interpretato por Chesús Vázquez Obrador como derivato de l'antroponimo celta Bosiu.
  
  Cheografía 
  Ye un nuclio de población formato por casals arredol d'un tozal. Os vicos de Guaso son O Tozal, O Puyal, Santa Quiteria, A Closa, L'Arrabal, Bestreguí, Sant Per y lo més apartato, O Grau.
  
  Molimentos 
  
   Esconchurador de Guaso, protechito legalment con a suya declaración como Bien d'Intrés Cultural.
   Ilesia d'o Salvador de Guaso, una ilesia adedicata a Chesús de Nazaret en a suya faceta d'o Salvador, en estilo romanico d'o sieglo XII (encara que muit esviellata dimpués), protechita legalment con a suya declaración como Bien d'Intrés Cultural.
  
  Presonaches celebres 
   Carmen Broto Buil (Carmen Broto), protagonista d'un escandalo mediatico en a fins d'a decada de 1940.
   María Victoria Broto, politica y consellera d'o Gubierno d'Aragón dende 2007 dica 2011.
  
  Referencias 
  
  Lugars de l'Aínsa-Sobrarbe
  Localidaz d'a diocesi de Balbastro-Monzón en Sobrarbe